**CHAOS HRA**

Pomôcky: hrací plán, kocka (veľká zo škatule), panáčiky pre každý tím, papieriky s číslom a heslom, úlohy (vytlačiť podľa počtu vedúcich), dostatok tekutín, šatka.

Postup:Deti pracujú v skupinkách, skupiny súťažia proti sebe. Máme vopred pripravený hrací plán, na ktorom sú v poradí číslice 1 – 100, pričom prísť na 100vku je cieľom hry. Na opačnej strane ihriska je rozmiestených 100 papierikov s príslušným heslom.

Vždy niekto iný zo skupinky hodí hraciu kocku (pre väčší zážitok môže byť kocka vyrobená zo škatule). Na hracom pláne sa panáčik danej skupinky posunie o toľko políčok, aké číslo je na kocke. Číslo, na ktorom stojí panáčik deti hľadajú medzi papierikmi (beží a hľadá vždy celá skupinka, nie jednotlivci!). Deti si musia zapamätať heslo na papieriku a papierik nechať na mieste. Celá skupinka beží k niektorému z vedúcich a povie mu heslo, ktoré si zapamätali, vedúci im prečíta otázku, resp. zadá úlohu. Po splnení úlohy môže ísť skupina znovu hádzať kockou.

**Heslo** Otázka (odpoveď)

1. **Wie viel.** Koľko rokov má najstarší účastník tábora
2. **Sv. Michal.** Koľko oltárov máme v našom kostole?
3. **Láska.** Povedať 10-krát slovo láska
4. **Mojžiš.** Povedzte desatoro.
5. **Sv. Krištof.** Urobte desať drepov!
6. **Ján Pavol 2..** Ako sa volá najväčšie pleso vo Vysokých Tatrách? (Veľké Hincovo pleso)
7. **Slon.** Jeden urobí stojku na hlave!
8. **Monštrancia.** Čo je monštrancia?
9. **Ornát:** Čo je to ornát.
10. **Liturgické farby.** Vymenujte farby, ktoré pán farár nosí na ornáte počas celého roka (biele, červená, zelená, fialová, zlatá, ružová)
11. **V bohu sú tri Božské osoby.** Vymenujte tri Božské osoby.
12. **Sv. Ján z Boha.** Ako sa môžeme chrániť proti chrípke?
13. **Mária pros za nás!** Aké pútnické miesto poznáte?
14. **Hladných nasycoval.** Čo rastie v lese, čo môžeme zjesť (aspoň 3 veci)?
15. **Smädných napájal**. Ponúknite vodou hlavnú vedúcu.
16. **Nahých odieval**. Urobte z vašich vecí pozväzovaním šnúru dlhá aspoň 10 krokov.
17. **Pápež.** Ako sa volá terajší pápež, a po akom svätcovi si dal svoje meno? (František – František z Assisi)
18. **Väzňov vykupoval.** Pozháňajte 2 centy.
19. **Chorých navštevoval.** Povedz, ako by si dal prvú pomoc, ak by si našiel niekoho, kto nedýcha.
20. **Mŕtvych pochovával.**  Za duše v očistci sa pomodlíme modlitbu: „Odpočinutie večné...“
21. **Hriešnikov napomínal.** Urobte zo seba nejaký eRko znak.
22. **Nevedomých vyučoval.** Povedz vybrané slová po Z.
23. **Pochybujúcim dobre radil.** Čo je ťažšie kilo peria, či kilo železa? (1kg = 1kg)
24. **Zarmútených tešiť.** Všetci urobte jednu grimasu.
25. **Krivdu trpezlivo znášať.** Jeden sa pozerá do očí druhému bez uhnutia pohľadu alebo zasmiatia sa počas jednej minúty. (ak nie vrátite sa o 2 políčka späť)
26. **Ubližujúcim odpúšťať.** Nájdite kvet a dajte ho 1 vedúcemu s pekným vinšom .
27. **Za živých a mŕtvych sa modliť.** Pomodlíme sa za náš tábor „Otče náš....“
28. **Múdrosť.** Koľko metrov má Gerlachovský štít? (2655)
29. **Rozum.** Povedzte jeden krátky vtip.
30. **Rada.** Z akej rastliny sa dá uvariť med? (napr. púpava)
31. **Sila.** Aká sila spôsobuje to, že všetko nelieta vo vzduchu? (gravitačná sila)
32. **Poznanie.** Pohľadajte a prineste nejaké zvieratko, čo poznáte.
33. **Nábožnosť.** Povedzte mená aspoň 3 kňazov, ktorí pochádzajú z vašej farnosti.
34. **Bázeň.** Povedzte najvtipnejšiu príhodu tábora.
35. **Opatrnosť.** Ako podáme prvú pomoc človekovi, ktorého uštipol had?
36. **Spravodlivosť.** Čo je symbolom kresťanstva? (kríž)
37. **Miernosť.** Postavte zo seba pyramídu.
38. **Pozor.** Ktorá rastlina má tŕnie, pŕhli alebo pichá? (pŕhľava, ruža..)
39. **Viera.** Jeden dobrovoľník si zaviaže oči šatkou a nechá sa viesť druhým dobrovoľníkom aspoň dve minúty.
40. **Nádej.** Dvaja rovnako vysokí urobia z rúk pohotovostnú sedačku a prenesú tretieho aspoň dvanásť metrov a späť.
41. **Muž.** Koľko chlapcov je v tábore?
42. **Kriváň.** Kde sa nachádza Kriváň? (Vysoké Tatry alebo Malá Fatra)
43. **Štvorec.** Povedzte vzorec na výpočet obsahu štvorca. (a x a)
44. **Pápež**. Ako sa volal sv. otec Ján Pavol II. vlastným menom? (Karol Wojtyla)
45. **Rehoľa.** Ako sa volal svätec, ktorý založil rehoľu milosrdných bratov? (Sv. Ján z Boha)
46. **Paténa**. Čo je to paténa a načo sa používa?
47. **Stolík.** Ako sa volá miesto odkiaľ miništranti alebo lektori čítajú v kostole čítanie – Božie Slovo? (ambóna)
48. **Paškál.** Kedy sa v kostole umiestňuje nový paškál? (Veľká noc – Biela sobota)
49. **Smola.** Musíte ísť hľadať lístok 43 a pokračovať v hre a na tomto čísle splniť, čo je na ňom.
50. **Anjel.** Pomodlite sa Anjel Pána.
51. **Pápež.** Ako sa volí pápež? Ak si myslíte, že referendom, choďte hľadať lístok 52, ak si myslíte, že hlasovaním všetkých biskupov, choďte hľadať lístok 53 a ak si myslíte, že len spomedzi kardinálov, aj to len niektorých, choďte hľadať lístok číslo 54.
52. **Pech.** Pápež sa nevolí referendom! Všetci musia urobiť 10 klikov!
53. **Kardinál.** Pápež sa nevolí spomedzi všetkých biskupov, ale len spomedzi kardinálov. Všetci musia urobiť 5 klikov!
54. **Yes.** Áno, pápež sa volí len spomedzi kardinálov mladších ako 80 rokov. Môžete ísť hádzať kockou.
55. **Lurdy.** Čo sú Lurdy?
56. **Fatima.** Čo je Fatima?
57. **Púť.** Aká púť sa koná v mesiaci máj na Mariánsku horu? (Misijná púť detí)
58. **Diecéza.** Čo je diecéza?
59. **Kapitula.** Kde býva náš biskup?
60. **Vojtašák.** Kto bol biskup Vojtašák? (Biskup Spišská diecéza)
61. **Chyták.** Je náš kostol zasvätený sv. Gabrielovi, alebo sv. Michalovi Archanjelovi? UPRAVTE SI PODĽA VÁS 😊
62. **Mach.** Z ktorej svetovej strany sú stromy obrastené machom? (zo severnej)
63. **Zamat.** V ktorom mesiaci slávime odpustovú slávnosť.
64. **Vatikán.** Aké je hlavné mesto Vatikánu?
65. **Plátno.** Čo je Turínske plátno?
66. **František.** Čo urobil sv. František z Assisi?
67. **Konina.** Kedy umrelo mŕtve more? (Ak vedia čím je známe, alebo kde leží idú ďalej \_ je extra slané a leží na hraniciach Jordánska a Izraela.
68. **Elán.** Zaspievajte niečo od Elánu.
69. **Čáp.** Čo znamená české slovo čáp? (bocian)
70. **Gotika.** Kto urobil oltár v kostole sv. Jakuba v Levoči? (Majster Pavol z Levoče)
71. **Mlieko.** Ktorý cicavec je najrýchlejší na svete? (gepard)
72. **Ausschwiz.** Čo je Osvienčim?
73. **Kartuziáni.** Ako znie štvrté prikázanie?
74. **Tri Korunky.** Na ktorej strane hraníc je vrch s názvom Tri Korunky? (Poľské Pieniny)
75. **Cencúľ.** Vymenujte aspoň 3 jaskyne Slovenska.
76. **Patrónka.** Ako sa volá patrónka Slovenska? (Sedembolestná Panna Mária)
77. **Rok.** Koľko rokov mal Pán Ježiš keď bol ukrižovaný na Kalvárií? (33)
78. **Ako ja.** Ako sa volá biskup našej diecézy?
79. **Decht.** Akú smrteľnú chorobu vyvoláva fajčenie? (rakovina pľúc)
80. **Oktáva.** Ako dlho trvá veľkonočná oktáva? Pomôcka: **8 dní**, 30 dní, 52 dní
81. **Sviatosť.** Vymenujte sedem sviatostí!
82. **Mlyn.** Jeden urobí mlynské kolo.
83. **Pesnička.** Ako sa volá zvolávacia táborová pesnička.
84. **Everest.** Ako sa volá najvyšší vrch Slovenska? (Gerlachovský štít)
85. **animátor.** Ako sa volá hlavný/á vedúci/a tábora?
86. **Mráz.** Koľko stupňov celsia musí byť aby začalo mrznúť? (-1)
87. **Nanuk.** Vymenujte aspoň 10 reálnych zmrzlín.
88. **Diamant.** Čo je diamant?
89. **Titanic.** Prečo sa potopil Titanic? (narazil do ľadovca)
90. **Kotúľ.** Jeden urobí kotúľ vzad \_ alebo všetci kotúľ vpred.
91. **Airbag.** Povedzte značku auta, ktoré nemá airbag. (napr. Felicia)
92. **Černan.** Bol na mesiaci Slovák (áno, obaja rodičia astronauta Černana boli zo Slovenska)
93. **Tím.** Vymenujte všetkých vedúcich tábora.
94. **Patrón.** Kto je patrónom našej farnosti?
95. **Suma.** Spočítajte, koľko rokov máte spolu.
96. **Kruh.** Ľahnite si a vytvorte na zemi kruh tak, že sa budete držať rukami za topánky suseda.
97. **Chyba**. Vráťte sa hľadať lístok č. 93, ak ste ho už mali choďte hádzať kockou.
98. **Oko**. Vymenujte všetky farby vašich očí!
99. **Makarena**. Zatancujte makarenu, alebo nejaký eRko-tanec.
100. **Cieľ**. Radujte sa, lebo ste došli do cieľa.